Aerodrom Abu Dabi

Međunarodni aerodrom Abu Dabi (arapski: مطار أبوظبي الدولي‎, IATA: AUH, ICAO: OMAA) je aerodrom u Abu Dabiju, najvećem gradu Emirata Abu Dabi u Ujedinjenim Arapskim Emiratima. Aerodrom Abu Dabi je drugi po veličini u Ujedinjenim Arapskim Emiratima, i jedan od najbrže rastućih aerodroma na svijetu. Na aerodrom slijeće 41 avioprijevoznika, koji lete za 90 gradova u 54 države svijeta. Aerodrom se nalazi 30,6 km jugoistočno od centra grada Abu Dabija, a prostire se na površini od 60 km². Kroz njega je 2013. prošlo više od 16.5 milijuna putnika, što je 12,4% više nego 2012. i gotovo trostruko više nego 2006. kad je kroz aerodrom prošlo 5.4 milijuna putnika. Aerodrom ima tri operativna putnička terminala; Terminal 1 (podijeljen na terminale 1A i 1B), Terminal 2 i Terminal 3. Posljednji u nizu, otvoren u januaru 2009., podigao je kapacitet aerodroma na oko 12,5 milijuna putnika godišnje Aerodrom gradi novi terminal Midfield (između dvije piste), zapravo čitav kompleks terminala, koji će kad bude otvoren 2017., moći prihvatiti 17 milijuna putnika godišnje, a kad bude potpuno dovršen čak 30 do 40 milijuna. Historija Prije izgradnje današnjeg aerodroma Emirat Abu Dabi služio se manjim aerodromom al-Batin, koji je imao samo jednu pistu i malu zgradu za prihvat putnika. Od 1982. aerodrom se nalazi na današnjem mjestu. Novi aerodrom dobio je kružni satelitski terminal u koji su putnici preko mostova, ulazili (i izalazili) direktno sa aviona. Taj projekt omogućavao je obradu više aviona istovremeno. Velike dogradnje aerodrom je doživio krajem 1990-ih i početkom 2000-ih, kad je dobio svoj današnji izgled. Izvori Vanjske veze Aerodrom Abu Dabi